b'\n_START_ARTICLE_\nEpikantas\n_START_PARAGRAPH_\nEpikantas\xc2\xa0\xe2\x80\x93 vir\xc5\xa1utinio voko odos klost\xc4\x97 kampe nuo nosies iki vidin\xc4\x97s antakio dalies, dengianti akies vidin\xc4\xaf kamput\xc4\xaf._NEWLINE_Epikantas b\xc5\xabdingas Ryt\xc5\xb3 ir Pietry\xc4\x8di\xc5\xb3 Azijos gyventojams (mongolidams), bet pasitaiko ir kai kuriuose vietiniuose Amerikos, Afrikos gyventojuose._NEWLINE_Epikantus turi vis\xc5\xb3 taut\xc5\xb3 ma\xc5\xbei vaikai, kol j\xc5\xb3 nosies \xc5\xa1aknis dar b\xc5\xabna \xc5\xbeema, nepakilusi. Epikantas susidaro dar b\xc5\xabnant \xc4\xafs\xc4\x8diose. Kai kurie vaikai jau gimsta be epikant\xc5\xb3. Epikantas gali nei\xc5\xa1nykti, jei vaikas gimsta nei\xc5\xa1ne\xc5\xa1iotas. Vaikai su nei\xc5\xa1nykstan\xc4\x8diais epikantais gali gimti motinoms alkoholik\xc4\x97ms._NEWLINE_Europid\xc5\xb3 ir kit\xc5\xb3 rasi\xc5\xb3 be epikant\xc5\xb3 atstov\xc5\xb3 turimi epikantai gali b\xc5\xabti patologijos po\xc5\xbeymiai. Epikantas gali rodyti esant fetalin\xc4\xaf alkoholio sindrom\xc4\x85, 21-\xc4\x85j\xc4\x85 trisomij\xc4\x85 (Dauno sindromas), Cri du Chat (\xe2\x80\x9ekat\xc4\x97s riksmo\xe2\x80\x9c) sindrom\xc4\x85, per ankstyv\xc4\x85 gimim\xc4\x85._NEWLINE_Pasaulyje yra daug taut\xc5\xb3, kurios neturi epikanto. Ir atvirk\xc5\xa1\xc4\x8diai, epikantas b\xc5\xabdingas prakti\xc5\xa1kai visiems vietiniams Ryt\xc5\xb3 Azijos ir Pietry\xc4\x8di\xc5\xb3 Azijos gyventojams. Nema\xc5\xbeai \xc5\xbemoni\xc5\xb3 su epikantais pasitaiko tarp ind\xc4\x97n\xc5\xb3, bu\xc5\xa1m\xc4\x97n\xc5\xb3.'